

**GLAVNI GRAD PODGORICA**

Na osnovu člana 48a stav 2 alineja 7 Odluke o pravima iz socijalne i dječje zaštite („Službeni list CG - Opštinski propisi“, br. 49/19 i 47/21), nakon isteka roka od pet dana od dana objavljivanja Odluke o utvrđivanju rang liste za naknadu dijela troškova zakupnine broj 01-018/23-76/1 od 09.03.2023. godine, Komisija za naknadu dijela troškova zakupnine (u daljem tekstu: Komisija), donosi

**ODLUKU**

**O UTVRĐIVANJU KONAČNE RANG LISTE**

**ZA NAKNADU DIJELA TROŠKOVA ZAKUPNINE**

1. Utvrđuje se konačna rang lista za naknadu dijela troškova zakupnine po Javnom pozivu za naknadu dijela troškova zakupnine broj 01-018/23-50 od 11. januara 2023. godine (u daljem tekstu: Javni poziv).

2. Konačna rang lista sastavni je dio ove odluke.

3. Ova odluka objaviće se na internet stranici Glavnog grada: www.podgorica.me.

**Obrazloženje**

Gradonačelnik Glavnog grada obrazovao je Komisiju za naknadu dijela troškova zakupnine, rješenjem broj 01-018/23-76 od 11. januara 2023. godine.

Poslovi Komisije određeni su članom 48a st. 2 i 3 Odluke o pravima iz socijalne i dječje zaštite. Komisija shodno članu 48a st. 2 i 3 Odluke o pravima iz socijalne i dječje zaštite, donosi odluku o objavljivanju javnog poziva za naknadu dijela troškova zakupnine; utvrđuje i objavljuje tekst javnog poziva; prima prijave po javnom pozivu; po potrebi traži bliža tumačenja od nadležnih organa u vezi sa podnesenom dokumentacijom; ispituje i utvrđuje tačnost navoda iz prijava po javnom pozivu; utvrđuje rang listu za naknadu dijela troškova zakupnine i objavljuje rang listu na internet stranici Glavnog grada; utvrđuje konačnu rang listu nakon isteka roka od pet dana od dana objavljivanja rang liste na internet stranici Glavnog grada; obavlja i druge poslove, u skladu sa ovom odlukom. Nakon što Komisija utvrdi konačnu rang listu, gradonačelnik Glavnog grada zaključuje ugovor o naknadi dijela troškova zakupnine kojim se uređuju prava i obaveze Glavnog grada i zakupca.

Komisija je donijela Odluku o utvrđivanju rang liste za naknadu dijela troškova zakupnine broj 01-018/23-76/1 od 09.03.2023. godine. Lica koja su se prijavila na Javni poziv imala su pravo prigovora na Odluku u roku od pet dana od dana objavljivanja. Ukupno je 11 lica podnijelo prigovor, četiri prigovora su usvojena dok je sedam prigovora odbijeno jer podnosioci nijesu dostavili ugovor o zakupu sa ovjerenim potpisima (Nihad Avdić 01-018/23-50/10; Milica Vujičić 01-018/23-50/30; Bojana Kruščić 01-018/23-50/74; Sabina Krnić 01-018/23-50/85; Velimir Kontić 01-018/23-50/104; Marko Vuletić 01-018/23-50/155; Ljubinka Bojić 01-018/23-50/56).

Imajući u vidu navedeno, Komisija je donijela gore navedenu odluku.

Broj: 01-018/23-76/2

Podgorica, 16.03.2023. godine

**KOMISIJA ZA NAKNADU DIJELA TROŠKOVA ZAKUPNINE**